ཁོ་ཐད་ཀར་གླང་ཆེན་རྫ་འདབས་ཉུལ་ནས་རང་གི་ནོར་ཁྱུ་རྣམས་བཙལ་དུ་འགྲོ་འདོད་ཀྱང་།གྲང་ངར་དང་ཁ་ཆར་བུ་ཡུག་གི་རྐྱེན་པས་ཁོས་སྔར་བཞིན་རང་མལ་བསྲུང་ནས་བསྡད།ཁོའི་སེམ་སུ་གལ་ཏེ་ནོར་ཁྱུ་རྣམས་དུས་གཏན་དུ་ཕྱིར་འོང་མེད་ཚེ།ད་ལོའི་དགུན་ཤ་དང་།ཁ་ཐུལ་དགོན་པར་དེ་སྔོན་ཁས་བླངས་ཟིན་པའི་འབུལ་བ།དེ་མིན་སང་ཉིན་གྱི་འཚོ་བ་སོགས་ཐ་ན་རང་ཉིད་ཀྱི་ཚེ་གང་གི་འཚོ་རྟེན་ཡང་གཞི་ནས་མེད་སོང་བ་ཡིན་པས།ཨ་ཁུ་ནོར་བྷས་འདང་བརྒྱབ་ཀྱིན་བརྒྱབ་ཀྱིན་ཁོའི་སེམས་ཁྲལ་སྔར་ལས་ཀྱང་ཇེ་ཆེར་གྱུར་ལ།ཉིན་གང་བོར་ཇ་ཁམ་གང་ཡང་མ་འཐུང་བར་ནོར་ཁྱུ་རྣམས་ཀྱི་བདེ་སྡུག་དང་རང་ཉིད་ཀྱི་ལས་དབང་ལ་འཁང་ར་བྱས།